Det er Divisionsforeningen, som har givet TV2/Regionerne herunder TV2/Nord lov til at vise højdepunkter fra superligaen. Nyhedschef på TV2/Nord, Jesper Christiansen, er begejstret for aftalen. - Det er fantastisk, at vi efter mere end 10 års pause igen kan vise billeder fra superligaen, og jeg ser virkelig frem til, at vi kan give nordjyderne en bedre dækning af AaBs kampe i superligaen, siger Jesper Christiansen. TV2/Nord viser første gang højdepunkter fra superligaen mandag aften i nyhederne kl. 22.20. Her møder AaB på hjemmebane FC Midtjylland, som fører superligaen. Aftalen gælder i første omgang efterårssæsonen.

Referat:
Fra på mandag kan de nordjyske seere igen se højdepunkter fra AaBs superligakampe på TV2/Nord.